
Kompensācijas par saimnieciskās darbības ierobežojumiem īpaši aizsargājamās dabas teritorijās un mikroliegumos

Kompensāciju piešķiršanas nosacījumus un kārtību par saimnieciskās darbības (lauksaimnieciskas vai mežsaimnieciskas darbības) ierobežojumiem īpaši aizsargājamās dabas teritorijās un mikroliegumos paredz likums “Par kompensāciju par saimnieciskās darbības ierobežojumiem aizsargājamās teritorijās”[footnoteRef:1] (turpmāk – Kompensāciju likums). [1:  Sk.: Par kompensāciju par saimnieciskās darbības ierobežojumiem aizsargājamās teritorijās ] 


Kompensāciju likums paredz divus kompensāciju veidus:
1. ikgadēju atbalsta maksājumu;
2. zemes atpirkšanu.

Kompensāciju var saņemt šādos gadījumos:
1. ja īpašuma tiesības uz zemi ir nostiprinātas zemesgrāmatā;
2. ja zemes robežas starp vairāku zemes īpašnieku īpašumiem ir ierīkotas atbilstoši normatīvajos aktos par zemes kadastrālo uzmērīšanu un Civillikumā noteiktajām prasībām;
3. ja zemes īpašums pieder vairākiem īpašniekiem - kompensāciju prasa tikai visi kopīpašnieki, savstarpēji vienojoties;
4. attiecībā uz konkrētu zemesgabalu, kuram noteikti saimnieciskās darbības ierobežojumi, gadā var piešķirt tikai vienu kompensāciju - no Eiropas Savienības fondu līdzekļiem vai no valsts budžeta;
5. ja meža zemes platībai ir spēkā esoša meža inventarizācijas lieta;
6. ja ir samaksāts nekustamā īpašuma nodoklis par iepriekšējo gadu un kārtējo gada ceturksni;
7. ja zemes īpašnieks vai mantinieks ir samaksājis naudas sodus par pārkāpumiem vides jomā (ja tādi uzlikti), kā arī ir atlīdzinājis videi vai mežam nodarītos zaudējumus (ja tādi tika nodarīti).
1.Ikgadējs atbalsta maksājums
Kompensācijas - ikgadēja atbalsta maksājuma piešķiršanu papildus Kompensāciju likumam nosaka Ministru kabineta 2013. gada 17. septembra noteikumi Nr. 891 “Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru”[footnoteRef:2]. [2:  Sk.: Noteikumi par saimnieciskās darbības ierobežojumiem, par kuriem pienākas kompensācija, tās izmaksas nosacījumiem, kārtību un apmēru] 


Ja iesniegumu par kompensācijas piešķiršanu iesniedz uzņēmums, kas nav primārās lauksaimniecības produkcijas ražotājs vai meža tiesiskais valdītājs, meža apsaimniekotājs vai to apvienība, tad atbalsta pretendents aizpilda de minimis atbalsta uzskaites sistēmā sagatavotās veidlapas par sniedzamo informāciju de minimis atbalsta uzskaitei un piešķiršanai, izdrukā to un pievieno iesniegumam vai atbalsta iesniegumā norāda sistēmā aizpildītās veidlapas identifikācijas numuru.

Ikgadēju atbalsta maksājumu piešķir šādos gadījumos:
1. aizsargājamo ģeoloģisko un ģeomorfoloģisko dabas pieminekļu teritorijās[footnoteRef:3], ja kopējā aizsargājamo ģeoloģisko un ģeomorfoloģisko dabas pieminekļu teritoriju platības summa ir lielāka par 0,1 hektāru vienas zemes vienības robežās; [3:  Sk.: Noteikumi par aizsargājamiem ģeoloģiskajiem un ģeomorfoloģiskajiem dabas pieminekļiem] 

2. ja zemes īpašums atrodas īpaši aizsargājamā dabas teritorijā, kas nav Eiropas nozīmes aizsargājama teritorija (Natura 2000) vai 
3. ja zemes īpašums atrodas mikroliegumā ārpus Natura 2000 teritorijas un zemes īpašuma platība mikroliegumā ir mazāka par 0,1 hektāru un 
4. ja zemes īpašumā ir noteikts kāds no zemāk minētajiem mežsaimnieciskās vai lauksaimnieciskās darbības ierobežojumiem visa gada laikā:
· meža zemēs aizliegta:
· jebkāda mežsaimnieciskā darbība - 196 euro par hektāru;
· koku ciršana galvenajā cirtē un kopšanas cirtē - 196 euro par hektāru;
· koku ciršana galvenajā cirtē - 145 euro par hektāru;
· koku ciršana kailcirtē - 52 euro par hektāru,
	un mežaudze ir sasniegusi vismaz 20 gadu vecumu;
· lauksaimniecības zemēs – 140 euro.
Ikgadēju atbalsta maksājumu nepiešķir šādos gadījumos:
1. dabas pieminekļu – īpaši aizsargājamo koku un akmeņu teritorijās;
2. ja kopējā atbalstam pieteiktā platība lauksaimniecībā izmantojamā zemē vai meža zemē ir mazāka par 0,1 hektāru.

Ikgadēju atbalsta maksājumu nevar saņemt, ja zemes īpašnieks par konkrēto saimnieciskās darbības ierobežojumu attiecīgajā mežaudzē jau ir saņēmis kompensāciju – vienreizējo atlīdzību saskaņā ar likumu “Par zemes īpašnieku tiesībām uz kompensāciju par saimnieciskās darbības ierobežojumiem īpaši aizsargājamās dabas teritorijās un mikroliegumos” (spēkā no 01.01.2006. līdz 01.06.2013.).


Dabas aizsardzības pārvalde piešķir ikgadēju atbalsta maksājumu tikai par to zemes īpašuma daļu, kura atrodas īpaši aizsargājamā dabas teritorijā, kas nav Natura 2000 teritorija.

Par to zemes īpašuma daļu, kas atrodas Natura 2000 teritorijā, ikgadēju atbalsta maksājumu piešķir Lauku atbalsta dienests no Eiropas Savienības fondu līdzekļiem.

Informāciju par to, kurā īpaši aizsargājamā dabas teritorijā un tās funkcionālajā zonā vai mikroliegumā atrodas zemes īpašums, var iegūt dabas datu pārvaldības sistēmā “Ozols”, lauka “Meklēšana” nodalījumā “Kadastra karte” ierakstot interesējošā zemes īpašuma kadastra identifikatoru.

Zemes īpašnieks (kopīpašnieki) vai viņa(-u) pilnvarota persona katru gadu 1. jūlija līdz attiecīgā gada 1. oktobrim iesniedz Dabas aizsardzības pārvaldē pieteikumu ikgadēja atbalsta maksājuma saņemšanai. Pieteikuma veidlapa pieejama Dabas aizsardzības pārvaldes tīmekļvietnes www.daba.gov.lv sadaļā “Pakalpojumi” → “Kompensācijas” → Kompensācijas par saimnieciskās darbības ierobežojumiem īpaši aizsargājamās dabas teritorijās un mikroliegumos → Saistītie dokumenti.

Dabas aizsardzības pārvalde mēneša laikā pēc iesnieguma saņemšanas pieņem lēmumu par kompensācijas piešķiršanu vai lēmumu par atteikumu piešķirt kompensāciju.

Dabas aizsardzības pārvalde nodrošina piešķirtās kompensācijas izmaksu atbilstoši valsts budžetā šim mērķim paredzētajiem līdzekļiem.

Papildu informācija pieejama Dabas aizsardzības pārvaldē rakstot uz e-pastu: pasts@daba.gov.lv. 

2.Zemes atpirkšana
Kompensācijas – zemes atpirkšanas piešķiršanu papildu Kompensāciju likumam nosaka Ministru kabineta 2013. gada 22. oktobra noteikumi Nr. 1173 “Zemes atpirkšanas iesnieguma pieņemšanas kārtība”[footnoteRef:4]. [4:  Sk.: Zemes atpirkšanas iesnieguma pieņemšanas kārtība] 


Zemes atpirkšanu var prasīt, ja zemes īpašums ir neapbūvēts un atrodas īpaši aizsargājamā dabas teritorijā:
1. dabas rezervātā;
2. īpaši aizsargājamas dabas teritorijas dabas rezervāta zonā, stingrā režīma zonā vai regulējamā režīma zonā.

Informāciju par to, kurā īpaši aizsargājamā dabas teritorijā un tās funkcionālajā zonā atrodas zemes īpašums, var iegūt dabas datu pārvaldības sistēmā “Ozols”, lauka “Meklēšana” nodalījumā “Kadastra karte” ierakstot interesējošā zemes īpašuma kadastra identifikatoru.

Uz zemes atpirkšanu nevar pretendēt, ja zemes īpašnieks par zemesgabalā esošu mežaudzi ir saņēmis kompensāciju – vienreizējo atlīdzību saskaņā ar likumu “Par zemes īpašnieku tiesībām uz kompensāciju par saimnieciskās darbības ierobežojumiem īpaši aizsargājamās dabas teritorijās un mikroliegumos” (spēkā no 01.01.2006. līdz 01.06.2013.).

Zemes īpašnieks (kopīpašnieki) vai viņa(-u) pilnvarota persona iesniedz Dabas aizsardzības pārvaldē iesniegumu zemes atpirkšanai. Iesnieguma veidlapa pieejama Dabas aizsardzības pārvaldes tīmekļa vietnes www.daba.gov.lv sadaļā “Pakalpojumi” → “Kompensācijas” → Kompensācijas piešķiršana par saimnieciskās darbības ierobežojumiem īpaši aizsargājamās dabas teritorijās un mikroliegumos → Saistītie dokumenti. 

Zemes īpašnieks iesniegumam pievieno šādus dokumentus:
1. lēmumu par zemes īpašuma tiesību atjaunošanu;
2. privatizācijas procesus regulējošos normatīvajos aktos noteiktajā kārtībā noslēgtu līgumu par zemes īpašuma izpirkšanu;
3. tiesas nolēmumu par zemes iegūšanu īpašumā;
4. zemes pirkuma vai cita tāda atsavināšanas darījuma atvasinājumu, kurš taisīts kā notariālais akts vai apliecināts notariālā kārtībā.

Zemes mantinieks iesniegumam pievieno personas miršanas apliecību vai mantojuma apliecību.

Dabas aizsardzības pārvalde pieņem lēmumu par to, vai zemes atpirkšanas iesniegums ir pamatots, un pēc minētā lēmuma pieņemšanas nosaka zemes cenu atbilstoši Sabiedrības vajadzībām nepieciešamā nekustamā īpašuma atsavināšanas likumam[footnoteRef:5]. [5:  Sk.: Sabiedrības vajadzībām nepieciešamā nekustamā īpašuma atsavināšanas likums] 


Ja zemes īpašnieks piekrīt noteiktajai cenai, Dabas aizsardzības pārvalde sagatavo informāciju, kas nepieciešama, lai Ministru kabinets varētu pieņemt rīkojumu par atļauju atpirkt zemi.

Pēc tam, kad Ministru kabinets pieņēmis rīkojumu par atļauju atpirkt zemi, Dabas aizsardzības pārvalde zemes atpirkšanai piemēro Sabiedrības vajadzībām nepieciešamā nekustamā īpašuma atsavināšanas likumā noteikto īpašuma labprātīgas atsavināšanas kārtību un noslēdz līgumu ar zemes īpašnieku.

Papildu informācija pieejama Dabas aizsardzības pārvaldē rakstot uz e-pastu: pasts@daba.gov.lv.




Informācija atjaunota 2026. gada 27.augustā.

